28. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 41325 της 18/31 Μαρτίου 1977 (ΦΕΚ Β΄ 308) Περί καθορισμού διαδικασίας επιστροφής αχρεωστήτως καταβληθέντων σε ελεύθερο συνάλλαγμα εσόδων των Νομ. 27 και 29/1975. Έχοντας υπόψη: 1.Τις διατάξεις του άρθρ. 13 του Α.Ν. 1704 1939 «περί τροποποιήσεως και συμπληρώσεως του υπ’ αριθ. 33 του 1936 Α.Ν. και των λοιπών  Νόμων «περί προστασίας του Εθνικού νομίσματος». 2.Τις διατάξεις των άρθρ. 78 και επομένων του Β.Δ. αρ. 757/1969 «περί της διαρθρώσεως των Δημοσίων Ταμείων κλπ.» καθώς τροποποιήθηκε και συνεπληρώθηκε. 3.Τις διατάξεις του Νόμ. 27/1975 «περί φορολογίας Πλοίων, επιβολής εισφοράς κλπ.» 4.Τις διατάξεις του Νόμ. 29/1975 «περί επιβολής ειδικής εισφοράς υπέρ του Ναυτικού Απομαχικού Ταμείου (ΝΑΤ)». 5.Την ανάγκην ρυθμίσεως του τρόπου επιστροφής των εσόδων που έχουν καταβληθεί αχρεωστήτως σε ελεύθερο συνάλλαγμα, για φόρο και εισφορά του Νόμ. 27/1975 και για ειδική εισφορά υπέρ του ΝΑΤ του Νόμ. 29/1975, αποφασίζουμε: Καθορίζουμε τη διαδικασία επιστροφής του φόρου και εισφοράς Ν. 27/1975 και της ειδικής εισφοράς του Ν. 29/1975 υπέρ του ΝΑΤ, που έχουν καταβληθεί αχρεωστήτως, με την εισαγωγή ελευθέρου συναλλάγματος, ως εξής: α)Η επιστροφή του φόρου και της εισφοράς του Νόμ. 27/1975 θα γίνεται σύμφωνα με τις διατάξεις του Β.Δ. 757/1969, βάσει τετραπλοτύπων ατομικών φύλλων εκπτώσεως (ΤΑΦΕ) που θα εκδίδονται από τον αρμόδιο οικονομικόν Έφορο όπως καθορίζεται από το άρθρ. 20 του Νόμου 27/1975. Στο φύλλο εκπτώσεως θα αναγράφονται εκτός των άλλων στοιχείων που προβλέπονται, το είδος και το ποσό του συναλλάγματος που επιστρέφεται. Το ποσό σε Δραχμές θα υπολογίζεται βάσει της επισήμου ισοτιμίας του ξένου νομίσματος προς τη δραχμή κατά την ημέρα εκδόσεως του ΤΑΦΕ, που προκύπτει από το δελτίο τιμών ξένων νομισμάτων της Τραπέζης της Ελλάδος. Το Δημόσιο Ταμείο, που θα αποστέλλεται για εκτέλεση το φύλλο εκπτώσεως, θα εκδίδει εντολή μεταφοράς στην Τράπεζα της Ελλάδος για την κατάθεση του ποσού σε Δραχμές που επιστρέφεται, στην οποία θα αναφέρεται και το ποσό του συναλλάγματος, σε ιδιαίτερο λογαριασμό αμέσως μετατρέψιμο σε συνάλλαγμα στο όνομα του  Σελ. 54,14 Τεύχος 636-Σελ. 104 δικαιούχου, ή σε λογαριασμό συναλλάγματος που τυχόν θα έχει ο δικαιούχος στην Τράπεζα της Ελλάδος ή άλλη Τράπεζα. Για την γρηγορότερη επιστροφή και την απαλλαγή των δικαιούχων από περιττές διαδικασίες, εξουσιοδοτείται η Τράπεζα της Ελλάδος να χορηγεί αμέσως βάσει της παρούσης, το επιστρεφόμενο ποσό συναλλάγματος, όταν ο δικαιούχος είναι μόνιμος κάτοικος Εξωτερικού, με απλή αίτησή του. Η ίδια διαδικασία θα εφαρμόζεται και για εκείνους που πλήρωσαν το φόρο και την εισφορά των Νόμ. 27 και 29/1975 σε δραχμές που προέρχονται από αποδεδειγμένη εισαγωγή ναυτιλιακού συναλλάγματος. Η διαφορά που θα προκύπτει κατά την εκτέλεση της εντολής μεταφοράς από την Τράπεζα της Ελλάδος, μεταξύ του αντιτίμου του χορηγουμένου συναλλάγματος και του ποσού σε Δραχμές που κατατίθεται στο λογαριασμό του δικαιούχου λόγω της κυμαινομένης ισοτιμίας των νομισμάτων, θα φέρεται από την Τράπεζα της Ελλάδος σε χρέωση ή πίστωση, ανάλογα με την περίπτωση, του λογαριασμού Συναλλαγματικής Διαφοράς του Δημοσίου, του οποίου το χρεωστικό ποσό θα τακτοποιείται με ένταλμα που θα εκδίδεται στο όνομα της Τραπέζης της Ελλάδος επί του Ταμείου Υπολόγου Συμψηφισμών σε βάρος των πιστώσεων του Υπουργείου Οικονομικών. Το πιστωτικό ποσό που θα προκύπτει από την επιστροφή του φόρου και της εισφοράς του Νόμ. 27/1975 και της ειδικής εισφοράς του Νόμ. 29/1975 θα κατατίθεται στην μερίδα του Ταμείου Γενικών Εσόδων Αθηνών, έναντι τριπλοτύπου εισπράξεώς υπό Κ.Α. εσόδου 5915. β)Η επιστροφή της ειδικής εισφοράς που έχει επιβληθεί με τον Νόμ. 29/1975, σε περίπτωση που έχει καταβληθεί αχρεωστήτως θα γίνεται βάσει Πράξεως του Δ/ντου του ΝΑΤ που θα συντάσσεται σε τέσσερα αντίγραφα. Στην πράξη αυτή θα αναγράφεται σε ιδιαίτερες στήλες το είδος και το ποσό του συναλλάγματος που επιστρέφεται, ο υπολογισμός του οποίου θα γίνεται σύμφωνα με όσα περιγράφονται για την περίπτωση α΄. Τα τρία αντίτυπα της πράξεως αυτής μεταξύ των οποίων και το πρωτότυπο, θα αποστέλλονται στο Ταμείο Γεν. Εσόδων Αθηνών για να ενεργήσει σύμφωνα με τις διατάξεις του Β.Δ. 757/1969 και την διαδικασία που καθορίζεται πιο πάνω προς επιστροφή εις τον δικαιούχο της εισφοράς που έχει εισπραχθεί αχρεωστήτως. Τα έξοδα αποστολής του συναλλάγματος στο εξωτερικό θα βαρύνουν τον δικαιούχο και όχι το Δημόσιο. Η απόφαση αυτή να δημοσιευθεί στην Εφημερίδα της Κυβερνήσεως. 27.Α.θ.28 Φορολογία Μεταβίβασης Ακινήτων και Πλοίων